અશોક વાટિકામાં રહેલા સીતાજીને શરણે આવવા રાવણે ધમકી આપી ત્યારે સીતાજી તેને જાહેરમાં કઠોર શબ્દો કહે છે “હે દુષ્ટ રાક્ષસ ,મારા પતિ અને દિયર એ બંને સિંહો છે, તે એ બંનેને દુર મોકલી મારું અપહરણ કરેલું… જેમ કોઈ શ્વાન સિંહોથી દુર ભાગે એવી તારી સ્થિતિ છે, રામ તારો સર્વનાશ કરી નાખશે…. . એક બંદીવાન નારી આવું બોલી ત્યારે રાવણ ધૂઆપૂઆ થઈ ગયેલો છતાં તેના શબ્દો હતા કે હું ત્યાં સુધી તને સ્પર્શ નહીં કરું જ્યા સુધી તું તારી જાતે મારો સ્વીકાર નહી કરે… રાક્ષસની પત્ની મંદોદરી કહે છે કે સીતા આપણી અતિથિ છે, નિઃસહાય અબળા છે તે કદાચ બે શબ્દો બોલી ગઈ હોય તો તેને માફ કરવી એમાં જ આપણું ગૌરવ છેે”